Държавен вестник, бр. 1, 2014 г., стр. 43

БРОЙ  1	
Д Ъ Р Ж А В Е Н  В Е С Т Н И К 	
СТР.  43  
Б. По основателността на искането
С Решение на Народното събрание от 
29.03.2012 г. (ДВ, бр. 27 от 3 април 2012 г., в 
сила от деня на обнародването му) Пламен 
Цеков е избран за управител на НЗОК с мандат 
до 12 февруари 2015 г. Съгласно чл. 84, т. 8, 
предл. 2 от Конституцията Народното събра-
ние избира ръководителите на институции, 
определени със закон. Според чл. 19, ал. 1 
ЗЗО в действащата си към датата на избора 
редакция (ДВ, бр. 62 от 2010 г.) управителят 
на НЗОК се избира от Народното събрание 
за срок от 5 години. 
С оспореното решение мандатът е пре-
кратен предсрочно от датата на влизане в 
сила на решението – 10.07.2013 г., съгласно 
правомощието на Народното събрание по 
чл. 84, ал. 1, т. 8, предл. 2 от Конституцията 
да освобождава ръководителите на институци-
ите, определени със закон, и чл. 19, ал. 4 ЗЗО. 
Самото решение не съдържа юридическите 
факти като правно основание на издаването си, 
а само правната квалификация за предсрочно 
прекратяване на мандата на управителя на 
НЗОК – чл. 19, ал. 4, т. 3 ЗЗО. 
Фактите, които според решението обо-
сновават това предсрочно прекратяване на 
мандата, са изложени в мотивите към про-
екта за решение, така както са предложени в 
пленарното заседание на Народното събрание 
при приемането му. Те са: а) нарушен диалог 
между съсловните организации и НЗОК; б) 
наложени едностранно от НЗОК решения по 
управлението и финансирането на здравната 
система, които обричат на фалит болниците 
и отнемат нормалния достъп на гражданите 
до здравни грижи; в) отказ на управителя 
да поиска в края на 2012 г. актуализация на 
бюджета на НЗОК с 50 милиона лв. неосъ-
ществен трансфер от нея към Министерството 
на здравеопазването и с надсъбрани суми 
от здравни вноски; г) въведени в началото 
на 2013 г. регулативни методики, довели до 
орязване на бюджетите на болниците; д) отказ 
на съсловните и пациентските организации да 
преговарят и работят с управителя на НЗОК.
Тези факти са конкретизирани и допъл-
нени в становището на Народното събрание 
по делото.
За разлика от законопроектите чл. 84 от 
Правилника за организацията и дейността 
на Народното събрание (обн., ДВ, бр. 53 
от 18.06.2013 г., посл. изм. и доп., бр. 97 от 
8.11.2013 г.) (ПОДНС) не изисква парламен-
тарните решения да са мотивирани освен при 
отхвърляне на доклад за дейността на орган, 
който по силата на закон се избира изцяло 
или частично от Народното събрание (чл. 86, 
ал. 10, изр. 3 ПОДНС). Решението се мотивира 
задължително с „мотивите за приемането“ си 
само в евентуалното становище на съответната 
водеща комисия на парламента при оспорва-
не пред Конституционния съд – чл. 88, ал. 2, 
изр. 2 във връзка с ал. 1, предл. 2 ПОДНС.
Становището следователно не може да съ-
държа мотиви, неформулирани в пленарното 
заседание за приемане на решението. Ако има 
такива, те не могат да се обсъждат при пре-
ценката за основателността на оспорването. 
Поради това позоваване на факти, които са 
били изнесени в пленарното заседание на На-
родното събрание, но не са станали опора на 
неговите мотиви на решението за предсрочно 
прекратяване на мандата на управителя на 
НЗОК, не трябва да бъдат предмет на обсъж-
дане от Конституционния съд при преценка 
на законосъобразността на това решение, 
тъй като те са извън правното основание за 
неговото издаване.
С решението си за предсрочно прекратяване 
на мандата на управителя на НЗОК Народ-
ното събрание е упражнило свое публично 
преобразуващо право. Като всички права то 
се индивидуализира и с юридическия факт или 
фактически състав за възникването си. Дали 
такива са налице, се преценява чрез прила-
гане на закона спрямо фактите, посочени в 
мотивите за приемане на решението. Когато 
тези факти не са сред предвидените законови 
основания за предсрочно прекратяване на 
мандата, решението е незаконосъобразно.
Според чл. 84, т. 8, предл. 2 от Консти-
туцията Народното събрание освобождава 
ръководителите на институции, определени 
със закон. Член 19, ал. 4, т. 3 ЗЗО оправо-
мощава Народното събрание с решение да 
прекрати предсрочно мандата на управителя 
на НЗОК при системно нарушаване на него-
вите задължения, неизпълнение на решение 
на Надзорния съвет или извършване или до-
пускане извършването от други лица на груби 
или системни нарушения на задължителното 
здравно осигуряване. 
Фактите се индивидуализират със своето 
съдържание и с времето (момент или период) 
на осъществяването им. В мотивите на ос-
пореното решение са индивидуализирани по 
време само две от твърдените като извършени 
обстоятелства – отказът на управителя на 
НЗОК да поиска актуализация на бюджета на 
касата „в края на 2012 г.“ и въвеждането на 
регулативни методики „в началото на 2013 г.“. 
Дори и да се счете, че индивидуализацията 
им като факти е достатъчна, сами по себе 
си те не могат да представляват „системно 
нарушаване“ на задълженията на управителя 
на НЗОК. „Системни“ по всички действащи 
законови определения, в съответствие с които 
следва да се счита за използвана тази дума 
при липсата на допълнителна разпоредба в 
ЗЗО за нейния смисъл (чл. 37, ал. 1 и 2 от 
Указа за прилагане на Закона за норматив-
ните актове, обн., ДВ, бр. 39 от 1974 г.; посл.